  Майя Бывальцева 5-тӥ пӧсьтолэзьлы Удмуртиын коронавирусэн черлан 126 выль учыръёсты пусйизы. Висьыны усемъёс пӧлын 14 аресозь 19 пиналъёс но 65 арессэс ортчем 15 арлыдоос. Со сярысь элькунысь оператвиной штаб ивортӥз. Диагноззы Ижкарын 57 улӥсьёслэн зэмаз, Ува ёросын, Можгаын – быдэн 14, Сюмси ёросын – 10, Глазкарын – тямыс, Воткаын, Вотка ёросын – быдэн ньыль, Вавож, Кизнер, Яр ёросъёсын – быдэн куинь, Алнаш, Дэри, Пичи Пурга, Можга, Шаркан, Якшур-Бӧдья ёросъёсын – быдэн одӥг. 41 адями висёнэз вормиз. Ньыль мурт кулӥз - кышномуртъёслы 64, 70 но кыкезлы 85 арес вал Туннэ нуналлы Удмуртиын коронавирусэн черлан 36 сюрс 316 учыр лабораториосын зэматэмын. 32 сюрс 388 адями йӧназ, 516 мурт кулӥз. Али 95-езлэн висисьёслэн тазалыксы секыт. Берло нуналскын элькунын коронавирус инфекцилы 4 сюрс 836 эскеронъёс ортчытӥзы. 5-тӥ пӧсьтолэзьлы Удмуртиын 198 сюрс 504 адями коронавируслэсь прививка пуктӥз, со пӧлысь 145 сюрс 65-ез кыкетӥ люкетсэ басьтӥзы ни. Тегъёс: Тазалык Ижкар висён Удмуртия коронавирус  